घर में बनाए सबकी मनपसंद स्वादिष्ट रसमलाई Rasmalai Recipe in Hindi
घर में बनाए सबकी मनपसंद स्वादिष्ट रसमलाई
रसमलाई का नाम सुनते ही मुहं में पानी आ जाता हैं ये सभी को बहुत ज्यादा पसंद होती हैं और इसे सभी लोग काफी शौक से खाते हैं और इसे बनाना कोई मुश्किल नहीं इसे बनाना बहुत ज्यादा आसान हैं तो फिर देर किस बात की चलये बनाते हैं स्वादिष्ट रसमलाई |
छैना = 250 ग्राम
चीनी = 400 ग्राम, 2 कप
दूध = एक लीटर फुल क्रीम
केसर = 15 से 20 टुकड़े
बादाम = 10 से 12 अदद
पिस्ता = 10 से 12 अदद
छोटी इलाइची पाउडर = 3 से 4 अदद
गुलाब जल = एक टेबल स्पून
छैना में एक चम्मच बारीक़ सूजी या फिर मैदा मिलाये अब हाथ और उंगलियों से छैना को दबाते हुए चिकनाहट आने तक मसले अब छैने को छोटे-छोटे भागो में बाँट कर लड्डू की तरह दबाकर उसे बाइन्ड करते हुए गोल और चपटा आकार देकर चिकना कर लें सारे के सारे गोले इसी तरह से बनाकर तैयार कर लें|
एक बर्तन में 350 ग्राम चीनी में तीन कप पानी डालकर तेज़ आंच पर रख दें जब पानी उबलने लगे, और चीनी पानी में पूरी तरह से घुल जाए तो छैना से बने सारे गोले इस उबलते पानी में डालिये|
और 18 से 20 मिनट तक पकने दे गोले उबल कर आकार में दुगुने हो जाते हैं रसमलाई के लिए छैना के गोले पक कर बिलकुल तैयार हैं
आधा कप उबले हुए पानी में बादाम और पिस्ते को आधा घंटा भिगो कर रख दें आधे घंटे बाद बादाम का छिलका उतारकर बारीक़-बारीक़ काट लें|
दूध को कढ़ाई या फिर भारी तले के बर्तन में उबलने के लिए रख दें और दूध में जब उबाल आने लगे तो दो टेबल स्पून दूध एक कटोरी में लेकर उसमे केसर के धागे डाल कर घोल ले|
दूध में जब उबाल आ जाये तो गैस को स्लो कर दें दूध को तब तक उबालना है जब तक की वह आधा न रह जाए इस दौरान दूध को बराबर चलाते रहे|
और किनारो पर से मलाई खुरच-खुरच कर दूध में मिलाते रहे ताकि मलाई किनारो पर न चिपके जब दूध जलकर आधा रह जाए तो फिर उसमे चीनी मिला दें|
अब इसमें इलाइची पाउडर, कटे हुए बादाम पिस्ता और केसर का घोल डाल कर चलाए अगर चीनी कम हो तो अपने स्वादनुसार और चीनी मिला लें|
अब छेने के गोलों को दूध में मिला दें और 2 से 3 मिनट बाद गैस को बंद कर दे अब इसमें गुलाब जल मिला दें जब रसमलाई ठंडी हो जाए तो उसे फ्रीज में रखकर और ठंडी कर लें|
आपकी रसमलाई बनकर तैयार है बादाम और पिस्ते से सजाकर ठंडी ठंडी रसमलाई खुद भी खाए और मेहमानों को भी खिलाएं|
Filed Under: sweets Tagged With: bengali rasgulla recipe in hindi, chena recipe in hindi, how to make rasmalai at home, how to make rasmalai in hindi, mithai recipes, pakistani mithai recipe, ras malai in hindi, sweet recipe in hindi